**О П Ш Т И Н А К Н И Ћ**

**КОМИСИЈА ОПШТИНСКОГ ВЕЋА ОПШТИНЕ КНИЋ**

**О Б Ј А В Љ У Ј Е**

**OГЛАС**

**О ДАВАЊУ У ЗАКУП ПОВРШИНЕ ЈАВНЕ НАМЕНЕ У ЈАВНОЈ СВОЈИНИ**

**ОПШТИНЕ КНИЋ ЈАВНИМ НАДМЕТАЊЕМ**

**I. ПРЕДМЕТ ЗАКУПА**

Општина Кнић, даје у закуп путем јавног надметања површину јавне намене и то:

**А. Кп.бр. 2187/1 КО Кнић**

|  |  |  |  |  |  |
| --- | --- | --- | --- | --- | --- |
| Надметање  број: | Локацијско место | Површина  (м2) | Почетна  цена у динарима | Намена - делатност | Износ  депозита  у  динарима |
| I | 74 са једним шанком; два сунцобрана; 5 фрижидера и две точилице | 40 | 50.000,00 | Постављање тезге за продају пића за време одржавања концерта на летњој позорници 01.08.2024.год., 02.08.2024.год. и  19.08.2024. год. | 10.000,00 |

|  |  |  |  |  |  |
| --- | --- | --- | --- | --- | --- |
| Надметање  број: | Локацијско место | Површина  (м2) | Почетна  цена у динарима | Намена - делатност | Износ  депозита  у  динарима |
| II | 75 са једним шанком; два сунцобрана; пет фрижидера и једном точилицом | 40 | 30.000,00 | Постављање тезге за продају пића за време одржавања концерта на летњој позорници 01.08.2024.год., 02.08.2024.год. и  19.08.2024. год. | 5.000,00 |

|  |  |  |  |  |  |
| --- | --- | --- | --- | --- | --- |
| Надметање  број: | Локацијско место | Површина  (м2) | Почетна  цена у динарима | Намена - делатност | Износ  депозита  у  динарима |
| III | 76 са једним шанком; два сунцобрана; 5 фрижидера и две точилице | 40 | 50.000,00 | Постављање тезге за продају пића за време одржавања концерта на летњој позорници 01.08.2024.год., 02.08.2024.год. и  19.08.2024. год. | 10.000,00 |

Закупац се обавезује да продаје следећи асортиман „ Carlsberg“ пиваре:

* Лав премијум точено пиво
* Лав премијум лименку
* Лав Тwist лимун лименку
* Туборг лименку
* Somesrsby лименку јабука и боровница
* Закупац се обавезује да ништа ван наведеног асортимана пића не сме да држи у предметним фрижидерима пиваре „ Carlsberg“. Уколико закупац жели да продаје нешто од асортимана који није наведен у овом огласу обавезује се да све ван наведеног асортимана пића мора држати у својим фрижидерима с тим да ни у својим фрижидерима не сме држати друге врсте пива и somersby-ja.
* Закупац је дужан да сву горе наведену опрему ( шанкове, сунцобране, точилице, фрижидере) врати у исправном стању закуподавцу-Општини Кнић као и да сву штету насталу на предметној опреми правично надокнади.
* Закупац се обавезује да обезбеди техничка лица обучена за рад на точилицама.

Саставни део овог Огласа је Скица површине јавне намене.

II. **УСЛОВИ ДАВАЊА У ЗАКУП**

Површина јавне намене даје се у закуп на дан 01.08.2024; 02.08.2024. и 19.08.2024. године ( на дане одржавања концерата поводом вашара ) поступком јавног надметања најповољнијем понуђачу, који ће бити изабран на основу висине понуђене закупнине.

Закупнина ( највиша понуђена цена ) и начин плаћања биће дефинисани уговором који ће закључити закуподавац и закупац.

**III. УСЛОВИ ПРИЈАВЉИВАЊА**

Право учествовања на јавном надметању имају правна лица и предузетници који су регистровани у Агенцији за привредне регистре за обављање делатности наведене у овом огласу која се пријаве за Јавно надметање Комисији до почетка Јавног надметања и која уплате депозит на депозитни подрачун општине Кнић:**840-1245804-29, шифра плаћања: 253, по моделу 97, позив на број: 63-044, сврха уплате: уплата депозита по огласу,** и испуњавају остале услове из огласа.

Пријава садржи следеће податке:

* Фотокопију или очитану личну карту
* Извод из регистра Агенције за привредне регистре
* Доказ о уплати депозита
* Пуномоћје за лице које заступа подносиоца пријаве ( које није уписано као заступник у АПР-у)

За свако надметање подноси се посебна приајва.

Пријава се може сачинити у слободној форми а може се поднети и на обрасцу који је објављен на сајту општине као прилог Огласа.

**IV. ИЗБОР НАЈПОВОЉНИЈЕГ ПОНУЂАЧА**

Поступак јавног надметања спроводи Комисија за спровођење поступка за давање у закуп површина јавне намене.

Критеријум за избор најповољнијег понуђача је висина понуђене закупнине.

Свака наредна понуда (лицитациони корак) за јавно надметање број I и III мора бити увећана најмање за 5000,00 динара у односу на претходну понуду.

Свака наредна понуда (лицитациони корак) за јавно надметање број II мора бити увећана најмање за 3000,00 динара у односу на претходну понуду

Уколико се на јавном надметању појави само један учесник, поступак ће се сматрати успелим ако учесник понуди износ закупнине који није мањи од почетног.

Учеснику који добије у закуп површину јавне намене, уплаћени депозит се урачунава у закупнину.

Учеснику који не прихвати почетну цену закупа, као и учеснику који понуди највиши износ закупнине, а одустане од дате понуде или не закључи уговор о закупу својом кривицом, уплаћени депозит неће бити враћен.

Осталим учесницима депозит ће бити враћен у року од 5 (пет) дана од дана одржавања јавног надметања, без права на камату.

Јавно надметање ће се одржати **25.07.2024.** године, у згради општине Кнић у сали број 18 са почетком у 10 часова.

Комисија проводи јавно надметање тако што:

**1**. региструје лица која имају право учешћа на јавном надметању (која су приложила сву потребну документацију )

**2.** отвара јавно надметање,

**3.** позива учеснике да прихвате почетну цену закупа и надмећу се,

**4.** одржава ред на јавном надметању,

**5**.проглашава учесника који је понудио најповољнију понуду када нико од осталих учесника не истакне већу цену од последње понуђене цене,

**6**. узима изјаву од најповољнијег понуђача,

**7**. потписује записник, и омогућава да сви учесници јавног надметања потпишу записник.

По обављеном јавном надметању, Комисија истог дана израђује Одлуку о избору најповољнијег понуђача на коју се може уложити приговор у року од 24 часа од дана достављања одлуке. Комисија је дужна да о поднетом приговору одлучи у року од 24 часа. На основу коначне одлуке Комисије, Општинско веће општине Кнић доноси Одлуку о давању у закуп површине јавне намене.

Уколико лице које је изабрано као најповољнији понуђач, не потпише уговор у року од 24 сата од дана доношења одлуке Општинског већа општине Кнић, сматраће се да је одустао од закупа, па ће се позвати следећи најповољнији понуђач.

Закупац је дужан да закупнину за површину јавне намене са пратећом опремом уплати најкасније наредног дана од дана потписивања уговора, у супротном уговор ће се сматрати раскинутим па ће се на потписивање уговора позвати следећи најповољнији понуђач.

Овај Оглас ће бити објављен на званичном сајту општине Кнић и на огласној табли општине Кнић.

**Све ближе информације могу се добити у Имовинско - правној служби Општинске управе општине Кнић, канцеларија број 28, или на телефон: 034/510-146.**

**Број: 46-1089/2024-02**

**У КНИЋУ, 17.07.2024. године**

**КОМИСИЈА ЗА СПРОВОЂЕЊЕ ПОСТУПКА ЗА ДАВАЊЕ У ЗАКУП**

**ПОВРШИНЕ ЈАВНЕ НАМЕНЕ**